**Formål**

Beskriver i korte trekk Rørkjøp konsernets policy knyttet til menneskerettigheter.

**Ansvar**

Det er ledelsen som har ansvaret for å definere Rørkjøp kjedens policy for menneskerettigheter.

**Beskrivelse**

Menneskerettigheter er grunnleggende rettigheter alle har, uavhengig av kjønn, alder, legning, livssyn eller

nasjonalitet. Rørkjøp ivaretar og respekterer menneskerettighetene i egne foretak og gjennom våre relasjoner.

Rørkjøps kjerneverdier og etiske retningslinjer setter standarden for egne ansatte, alle ansatte i Rørkjøp må følge våre interne rutiner for adferd i sitt arbeid. Partnere som leverer varer og tjenester til Rørkjøp må også følge Rørkjøps moralske og etiske retningslinjer.

Rørkjøp følger FNs bærekraftsmål – med hovedfokus på:

* Bærekraftsmål 5 – Likestilling mellom kjønnene
* Bærekraftsmål 6 - Rent vann og gode sanitærforhold
* Bærekraftsmål 8 - Anstendig arbeid og økonomisk vekst
* Bærekraftsmål 12 - Ansvarlig forbruk og produksjon

FN’s alle bærekraftsmål finner du her: <https://www.fn.no/om-fn/fns-baerekraftsmaal>

Rørkjøp retter også fokus mot:

* Menneskerettsloven <https://lovdata.no/dokument/NL/lov/1999-05-21-30>
* Miljøinformasjonsloven <https://lovdata.no/dokument/NL/lov/2003-05-09-31>

Rørkjøp jobber tett med våre partnere for å kvalitetssikre vårt arbeid knyttet til menneskerettigheter.

Rørkjøp krever også at alle våre samarbeidspartnere, leverandører og kunder gjør det man kan for at grunnleggende menneskerettigheter blir ivaretatt.

**Våre ansatte**

Rørkjøp er opptatt av å sikre trygge, likestilte og mangfoldige arbeidsplasser med like rettigheter og likeverdige forhold for alle ansatte. Kjeden har et bevisst forhold til å opprette og ivareta en arbeidskultur hvor mennesker blir sett og respektert.

Kjedens kjerneverdier:

Humor

Være bidragsyter til godt humør.

Ærlighet

Være ærlige i alle sammenhenger.

Respekt

Være respektfull overfor alle.

Rørkjøps HMS-arbeid sikrer at ansatte er trygge, godt ivaretatt og får den opplæring, informasjon og trening som er nødvendig for å ivareta deres sikkerhet.